झाविमो विरोध में आज करेगा राजभवन मार्च
शिक्षक नियुक्ति में दो विषयों की बाध्यता और कटऑफ मार्क्स गंभीर : सदान मोर्चा
अभ्यर्थियों से सीएम ने कहा-जेपीएससी की पीटी में मेरिट की नहीं होगी अनदेखी
रिजल्ट राज्य के छात्रों के साथ खिलवाड़ : खालिद
झारखंडलोक सेवा आयोग (जेपीएससी) के अभ्यर्थियों का प्रतिनिधिमंडल बुधवार को प्रोजेक्ट भवन में सीएम रघुवर दास से मिला। इस दौरान कहा कि पीटी में आरक्षित वर्ग से अनारक्षित वर्ग का कटऑफ अधिक है, जो कहीं से भी उचित नहीं है। इस पर सीएम ने कहा कि राज्य में मेरिट की अनदेखी नहीं होगी। अभ्यर्थियों के सामने ही उन्होंने कार्मिक एवं प्रशासनिक सुधार विभाग की सचिव निधि खरे से बात की। तब जेपीएससी के अधिकारी भी कार्मिक सचिव के पास ही थे।
बताते चलें कि जेपीएससी ने सिक्स्थ सिविल सेवा की पीटी का परिणाम 25 फरवरी को जारी किया था। तब से रिजल्ट में संशोधन की मांग को लेकर अभ्यर्थी लगातार विरोध-प्रदर्शन कर रहे हैं। अभ्यर्थी पीटी रिजल्ट का कैटेगरी वाइज रिजल्ट जारी करने का मांग जेपीएससी से कर रहे हैं। जबकि जेपीएससी का कहना है कि रिजल्ट नियम के अनुसार जारी किया गया है। इसमें किसी प्रकार की त्रुटि नहीं है। नियम के अनुसार आरक्षण का लाभ पीटी में नहीं, मुख्य परीक्षा में दिया जाएगा। प्रतिनिधिमंडल में छात्र नेता मनोज कुमार, अजय चौधरी, वेद प्रकाश, देव कुमार और शंकर मुंडा थे।
भाजपा के प्रदेश प्रभारी को परीक्षाओं में हो रही गड़बड़ी से अवगत कराया
रांची | सदानमोर्चा के केंद्रीय अध्यक्ष राजेंद्र प्रसाद ने भाजपा के झारखंड प्रभारी त्रिवेंद्र सिंह रावत को फोन पर बात कर राज्य की भर्ती परीक्षाओं में हो रही गड़बड़ी से अवगत कराया। प्रसाद ने शिक्षक नियुक्ति परीक्षा में दो विषयों की बाध्यता तथा जेपीएससी में ओबीसी का कटऑफ मार्क्स सामान्य वर्ग से भी ज्यादा रखे जाने पर छात्रों की नाराजगी के बारे में उन्हें जानकारी दी। प्रसाद ने रावत को बताया कि अनुसूचित क्षेत्र के जिलों में तृतीय और चतुर्थ वर्ग की नौकरियों में जिला के पदों को स्थानीय लोगों से ही भरने का निर्णय सरकार ने लिया है, लेकिन शिक्षक नियुक्ति के लिए गैर अनुसूचित जिलों में ओपन टू ऑल किया गया है। इसके अलावा जिस छात्र का ऑनर्स राजनीति शास्त्र रहा है, उसके साथ सहायक विषय में इतिहास रखना जरूरी कर दिया गया है और जिसका इतिहास मूल विषय है, उसके लिए राजनीति शास्त्र रखना जरूरी कर दिया गया है। रावत ने आश्वासन दिया है कि इस संदर्भ में वे मुख्यमंत्री से बात करेंगे। भाजपा के प्रदेश अध्यक्ष लक्ष्मण गिलुवा से भी प्रसाद ने मुख्यमंत्री से बात करने का अनुरोध किया है। जल्द कार्रवाई की अपील की है।
रांची | छठीझारखंड सिविल सेवा पीटी का रिजल्ट झारखंडी छात्रों के साथ खिलवाड़ है। भाजपा और हेमंत सरकार के समय से जेपीएससी का परीक्षा परिणाम सवालों के घेरे मे रहा है। उक्त बातें झारखंड विकास मोर्चा के केंद्रीय महासचिव खालिद खलील ने कही। उन्होंने कहा कि जेपीएससी में परिणाम को लेकर सालों से चला रहा घोटाले और पक्षपात रवैया से देशभर में राज्य की छवि धूमिल हुई है। छठी जेपीएससी पीटी के रिजल्ट में भारी अनियमितता सामने आई है। पीटी के रिजल्ट में ओबीसी 1 और ओबीसी 2 का कट ऑफ जनरल कैटेगरी से ज्यादा हो गया। जनरल कैटेगरी के छात्र 210 प्राप्तांक (105 सवाल) पर पास हुए है तो ओबीसी 2 के छात्रों का कट ऑफ 260 और ओबीसी 1 का कट ऑफ 226 है।
रांची | झाविमोके युवा-छात्र मोर्चा द्वारा 2 मार्च को हरमू पटेल पार्क से राजभवन तक राजभवन मार्च का आयोजन किया गया है। इस मार्च का का नेतृत्व पार्टी सुप्रीमो बाबूलाल मरांडी, प्रदीप यादव, बंधु तिर्की सहित अन्य केंद्रीय नेता करेंगे। युवा मोर्चा केंद्रीय अध्यक्ष उत्तम यादव छात्र मोर्चा अध्यक्ष कुणाल ने बताया कि इस मार्च में पूरे प्रदेश से 10 हजार से अधिक युवा-छात्र हिस्सा लेंगे। उन्होंने बताया कि स्थानीय नीति में स्थानीय छात्रों की अनदेखी की गयी है। इधर झाविमो महानगर की बैठक सुनील गुप्ता की अध्यक्षता में पार्टी कार्यालय में हुई, जिसमें तैयारी की समीक्षा की गई। बैठक में जीतेंद्र वर्मा, राम मनोह साहू, मोइन अंसारी, तौहिद आलम, जीतेंद्र कुमार, नजीबुल्लाह खान, शिवा कच्छप, रेयाज खान, अभिजीत दत्ता आदि उपस्थित थे।
hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva